 Aịzaya 11  Alaka ga-esi núkwù osisi Jesi puo; ome nke si na mgbọrọgwụ ya pulite ga-amị mkpụrụ.Mmụọ Jehova ga-adakwasị ya, bụ mmụọ amamihe na nke nghọta, mmụọ ndụmọdụ na nke ịdị ike, mmụọ ihe ọmụma na nke egwu Jehova.Ihe na-atọ ya ụtọ ga-abụ ịtụ egwu Jehova.Ọ ga na-ekpe ndị ogbenye ikpe ezi omume, ọ ga na-enyekwa ịdọ aka ná ntị nizi ezi nihi ndị dị umeala nobi nụwa. Ọ ga-apịa ụwa ụtarị nke si nọnụ ya; ọ ga-ejikwa mmụọ nke egbugbere ọnụ ya gbuo onye ajọ omume.Ezi omume ga-abụ ájị ọ na-eke núkwù, ikwesị ntụkwasị obi ga-abụkwa ájị ọ na-eke núkwù.Anụ ọhịa wolf na nwa atụrụ ga-anọ, agụ owuru na nwa ewu ga-amakpukọkwa, nwa ehi na nwa ọdụm tojuru etoju na anụ mara abụba ga-anọkọkwa; nwatakịrị ga na-edukwa ha.Nne ehi na anụ ọhịa bea ga-atakọ nri; ụmụ ha ga-amakpukọkwa. Ọbụna ọdụm ga-ata okporo ọka dị ka oké ehi.Nwa na-aṅụ ara ga-egwurikwa egwu nelu ọnụ ebe agwọ ubí nọ; nwatakịrị a kwụsịrị ara ga-atụkwasịkwa aka ya nọnụ ebe agwọ ọjọọ nọ.Ha agaghị emerụ ihe ọ bụla ahụ, ha agaghịkwa emebi ihe ọ bụla nugwu nsọ m dum; nihi na ihe ọmụma Jehova ga-ejupụta ụwa dị ka mmiri si kpuchie oké osimiri.Ọ ga-erukwa nụbọchị ahụ na a ga-enwe mgbọrọgwụ Jesi nke ga-eguzo ọtọ dị ka ihe mgbaàmà dịịrị ndị dị iche iche. Ọ bụkwa ya ka ọbụna mba niile ga-echigharịkwuru ma jụọ ase. Ebe izu ike ya ga-adịkwa ebube.Ọ ga-erukwa nụbọchị ahụ na Jehova ga-esetị aka ya ọzọ, nke ugboro abụọ, inweta ndị fọdụrụ netiti ndị ya, bụ ndị ga-afọdụ site nAsiria na Ijipt na Patrọs na Kush na Ilam na Shaịna na Hemat nakwa agwaetiti nke oké osimiri.Ọ ga-ewelikwara mba niile ihe mgbaàmà wee kpọkọta ndị Izrel a chụsara achụsa. Ọ ga-esikwa na nsọtụ anọ nke ụwa kpọkọta ndị Juda a chụsara achụsa.Ekworo Ifrem ga-akwụsị, a ga-ebipụkwa ọbụna ndị na-ebuso Juda iro. Ifrem agaghị ekwoso Juda ekworo, Juda agaghịkwa ebuso Ifrem iro.Ha ga-efedata nubu ndị Filistia nebe ọdịda anyanwụ; ha ga-agbakọ aka bukọrọ ihe ụmụ Ebe Ọwụwa Anyanwụ. Ha ga-esetị aka ha megide Idọm na Moab. Ụmụ Amọn ga-abụkwa ndị ha na-achị.Jehova ga-ebepụ ire oké osimiri Ijipt, jirikwa okpomọkụ nke mmụọ ya tụọ Osimiri Yufretis aka. Ọ ga-etikwa iyi asaa ya ihe, ọ ga-emekwa ka ndị mmadụ yiri akpụkpọ ụkwụ ha na-eje ije.A ga-enwekwa okporo ụzọ ga-esi nAsiria pụta maka ndị fọdụrụ netiti ndị ya, bụ ndị ga-afọdụ, dị nnọọ ka e nwere maka Izrel nụbọchị o si nala Ijipt pụta. 